দ্বিতীয় নেপোলিয়ন
নেপোলিয়ন ফ্রাসোয়া চার্লস জোসেফ বোনাপার্ট (২০ মার্চ ১৮১১ - ২২ জুলাই ১৮৩২), প্রিন্স ইম্পেরিয়াল, রোমের রাজা, ১৮১৪ থেকে অস্ট্রীয় আদালতে ফ্রাঞ্জ নামে পরিচিত, ১৮১৮ থেকে রেইচস্টেডের ডিউক নামে পরিচিত, ফরাসি সম্রাট নেপোলিয়ন বোনাপার্ট ও তার দ্বিতীয় স্ত্রী অস্ট্রিয়ার মারি লুইসের পুত্র ছিলেন।
আলফ্রেদ নোবেল
আলফ্রেড বের্নহার্ড নোবেল (সুয়েডীয় Alfred Nobel "আল্‌ফ্রেএদ্‌ বের্ন্‌হাড্‌ নোবেল্‌"; জন্মঃ ২১ অক্টোবর, ১৮৩৩ - মৃত্যুঃ ১০ ডিসেম্বর, ১৮৯৬) একজন সুয়েডীয় রসায়নবিদ, প্রকৌশলী, উদ্ভাবক এবং অস্ত্র নির্মাতা। তিনি ডায়নামাইট আবিষ্কার করেন। তিনি ব্যবসায়েও বিশেষ প্রসিদ্ধি অর্জন করেছিলেন। বিখ্যাত ইস্পাত নির্মাতা প্রতিষ্ঠান "বোফোর্স" এর মালিক ছিলেন অনেকদিন, প্রতিষ্ঠানটিকে এক সময় অন্যতম বৃহৎ অস্ত্র নির্মাণকারী প্রতিষ্ঠানে পরিণত করেন। তার নামে ৩৫০টি ভিন্ন ভিন্ন পেটেন্ট ছিল যার মধ্যে সবচেয়ে বিখ্যাত হচ্ছে ডায়নামাইট। মৃত্যুর আগে উইল করে তিনি তার সুবিশাল অর্থ সম্পত্তি নোবেল ইনস্টিটিউট প্রতিষ্ঠার জন্য রেখে যান। উইলে আরও বলে যান, নোবেল ইনস্টিটিউটের কাজ হবে প্রতি বছর নোবেল পুরস্কার এর অর্থ প্রদান করা।